স্টিভ জবস
স্টিভ জবস (পুরোনাম: স্টিভেন পল জবস) () (জন্ম ফেব্রুয়ারি ২৪, ১৯৫৫, মৃত্যু ৫ অক্টোবর ২০১১) যুক্তরাষ্ট্রের একজন উদ্যোক্তা ও প্রযুক্তি উদ্ভাবক। তাকে পার্সোনাল কম্পিউটার বিপ্লবের পথিকৃৎ বলা হয়। তিনি স্টিভ ওজনিয়াক এবং রোনাল্ড ওয়েন -এর সাথে ১৯৭৬ খ্রিস্টাব্দে "অ্যাপল কম্পিউটার" প্রতিষ্ঠা করেন। তিনি অ্যাপল ইনকর্পোরেশনের প্রতিষ্ঠাতাদের অন্যতম ও সাবেক প্রধান নির্বাহী কর্মকর্তা। তিনি "পিক্সার এ্যানিমেশন স্টুডিওস"-এরও প্রতিষ্ঠাতাদের অন্যতম ও সাবেক প্রধান নির্বাহী কর্মকর্তা। ১৯৮৫ সালে অ্যাপল ইনকর্পোরেশনের "বোর্ড অব ডিরেক্টর্সের" সদস্যদের সাথে বিরোধে জড়িয়ে তিনি অ্যাপল ইনকর্পোরেশনের থেকে পদত্যাগ করেন এবং নেক্সট কম্পিউটার প্রতিষ্ঠা করেন। ১৯৯৬ সালে অ্যাপল কম্পিউটার নেক্সট কম্পিউটারকে কিনে নিলে তিনি অ্যাপলে ফিরে আসেন। তিনি ১৯৯৫ সালে "টয় স্টোরি" নামের অ্যানিমেটেড চলচ্চিত্র প্রযোজনা করেন।
আইম্যাক
জুন ৫, ২০১৭ সালে, অ্যাপল ওয়ার্ক স্টেশন ক্লাস আইম্যাকের ঘোষণা দেয় — "আইম্যাক প্রো"। ৫কে আইম্যাকের একই ফিজাইন, একই স্ক্রিনের হলেও এর রঙ সিলভারের বদলে স্পেস গ্রে। ইনটেল জিওন প্রসেসর ও মানসম্মত এসএসডি স্টোরেজ নিয়ে আসে আইম্যাক প্রো। ডিসেম্বর ২০১৭ সাকে থেকে অ্যাপল আইম্যাকের শিপিং শুরু করে।